Z A P I S N I K

1. (konstituirajuće) sjednice Vijeća Mjesnog odbora  Kupinečki Kraljevec I.,

održane 24. lipnja 2021.


Sjednica se održava u sjedištu Gradske četvrti Brezovica, Brezovička cesta 100, s početkom u 9,00 sati. 
NAZOČNI IZABRANI ČLANOVI VIJEĆA:
Stjepan Barić, Žarko Vučak, Lucija Josipović, Darko Pereković i Ivana Pogačić.

OSTALI NAZOČNI:
- Milan Kulaš, voditelj P.O. Brezovica (Novi Zagreb)

- Petar Vukelić, viši stručni suradnik
- Lidija Špišić, stručni referent  za rad gradskih četvrti i mjesnih odbora
- Kamelia-Antonia Pelikon, stručni referent za rad gradskih četvrti i mjesnih odbora.

- Stjepan Tomislav Križanić,  stručni referent za rad gradskih četvrti i mjesnih odbora.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju Pročelnice Gradskog ureda za mjesnu samoupravu, sjednicom predsjedava Voditelj Područnog odsjeka Brezovica (Novi Zagreb), Milan Kulaš.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća (5/5) i otvara konstituirajuću sjednicu Vijeća Mjesnog odbora Kupinečki Kraljevec I.

Na prijedlog predsjedatelja, Vijeće bez rasprave, jednoglasno, utvrđuje

DNEVNI RED

1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća
    Mjesnog odbora Kupinečki Kraljevec I.
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova, g. Žarko Vučak.
Ad 1)  Osnivanje i izbor članova Mandatnog povjerenstva
Predsjedatelj iznosi Prijedlog zaključka o osnivanju i o izboru članova Mandatnog povjerenstva te otvara raspravu.

Bez rasprave, Vijeće jednoglasno (5 glasova „za“), donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Kupinečki Kraljevec I. (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


    za predsjednicu: Lucija Josipović;


    za članove:1. Stjepan Barić  i



          2. Darko Pereković.


Predsjedatelj poziva Mandatno povjerenstvo da pripremi Izvješće o provedenim izborima i prijedlog zaključka o verifikaciji mandata članovima Vijeća. 

Ad 2) Izvješće Mandatnog povjerenstva o provedenim izborima za članove Vijeća
          Mjesnog odbora Kupinečki Kraljevec I. s prijedlogom za verifikaciju 
          mandata 
Predsjednica  Mandatnog povjerenstva podnosi izvješće. 
Predsjedatelj otvara raspravu.
Ivana Pogačić predlaže dopunu prve točke Izvješća na način da se u prvom dijelu pod a) točki 3. doda tekst „Nositeljica kandidacijske liste:Ivana Pogačić“.
Žarko Vučak daje amandman na glasovanje.

Obzirom da je amandman prihvaćen jednoglasno (5 „za“), Žarko Vučak konstatira da da postaje sastavni dio Izvješća.

Lucija Josipović predlaže dopunu druge točke Izvješća budući da je kandidirana od strane političke stranke Zagreb je naš!
Žarko Vučak daje amandman na glasovanje.

Obzirom da je amandman prihvaćen jednoglasno (5 „za“), Žarko Vučak konstatira da  postaje sastavni dio Izvješća te ga daje na usvajanje.

Bez rasprave, Vijeće jednoglasno ( 5 glasova „za“), donosi
Z A K LJ U Č A K

o Izvješću Mandatnog povjerenstva
           1. Prima se na znanje Izvješće Mandatnog povjerenstva i verificiraju se mandati sljedećim članovima/članicama Vijeća Mjesnog odbora Kupinečki Kraljevec I:   

       

                









    (ime i prezime)                                      (kandidacijska lista)

            1. Žarko Vučak                       KANDIDACIJSKA LISTA GRUPE BIRAČA

            2. Darko Pereković                 SDP 


3. Ivana Pogačić                      VESNA ŠKARE OŽBOLT – NL

            4. Lucija Josipović                  MOŽEMO, ZAGREB JE NAŠ, NL, ORAH, ZA GRAD 

   
5. Stjepan Barić                       HDZ – HSLS -HSU



3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56 a.

Ad 3) Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4) Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća. 
              Prijedlog da se za predsjednika izabere  Žarko Vučak podnijele su članice: Ivana Pogačić i Lucija Josipović. 
            /Prijedlog  se prilaže ovom zapisniku./     
           Obzirom da nema drugog prijedloga, otvara raspravu.
            Prijedlog su obrazložile Ivana Pogačić i Lucija Josipović.            

Obzirom da se nitko ne javlja za riječ, zaključuje raspravu te daje prijedlog na glasovanje.

Za kandidata Žarka Vučak glasovalo je 5 članova Vijeća.

Predsjedatelj utvrđuje da je Vijeće jednoglasno (5 „za)  usvojilo prijedlog i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora  Kupinečki Kraljevec I.

1. Za predsjednika Vijeća Mjesnog odbora Kupinečki Kraljevec I. izabran je Žarko Vučak.

2. Ovaj će zaključak biti će objavljen na oglasnoj ploči u sjedištu Mjesnog odbora.

Nazočni čestitaju izabranom predsjedniku.

Predsjednik zahvaljuje članovima Vijeća na ukazanom mu povjerenju, iznosi da se nada da će biti dobar voditelj tima obzirom na iskustvo u mjesnoj samoupravi i šire te da se nada da će dati doprinos razvoju Mjesnog odbora. 
Ad 5) Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen  jedan prijedlog za izbor potpredsjednika Vijeća.

              Prijedlog da se za potpredsjednicu  izabere Ivana Pogačić, podnijeli su članovi: Žarko Vučak i Lucija Josipović.
            /Prijedlog se prilaže ovom zapisniku./

Predsjednik otvara raspravu.

           Obzirom da nema drugog prijedloga, predsjednik daje na glasovanje prijedlog. 


Za kandidatkinju Ivanu Pogačić glasovalo je 5 članova Vijeća.

Predsjednik utvrđuje da je prijedlog usvojen jednoglasno (5 „za“) i konstatira da Vijeće donosi
Z A K LJ U Č A K

o izboru potpredsjednika Vijeća


1. Za potpredsjednicu Vijeća Mjesnog odbora Kupinečki Kraljevec I. izabrana je Ivana Pogačić.

2. Ovaj će zaključak biti objavljen na oglasnoj ploči u sjedištu Mjesnog odbora.
            Predsjednik čestita izabranoj potpredsjednici.

            Potpredsjednica zahvaljuje članovima Vijeća na povjerenju te izjavljuje da joj je drago da su svi članovi Vijeća jednoglasno usvojili prijedloge, da će kao potpredsjednica raditi u interesu stanovnika Mjesnog odbora te je mišljenja da ukoliko će Vijeće funkcionirati kao tim, i uz pomoć Gradske četvrti, da će zajedno dati značajan doprinos razvoju Mjesnog odbora.
Ad 6) Pitanja i prijedlozi
            Članica Vijeća, Lucija Josipović moli da se članovima Vijeća dostavi Plan komunalnih aktivnosti Gradske četvrti Brezovica za 2021., izvještaj o plaćenim akcijama, zapisnici zadnje četiri sjednice prethodnog saziva Vijeća Mjesnog odbora Kupinečki Kraljevec I. kako bi se novi članovi upoznali sa nadležnostima i aktivnostima.
            Nadalje, traži pojašnjenje ometa li rad  Vijeća Mjesnog odbora i na koji način, činjenica da Vijeće Gradske četvrti Brezovica nije konstituirano.
            Predsjednik Vijeća, Žarko Vučak iznosi da itekako ometa te da ništa ne ulazi u Proračun i nikakove aktivnosti nisu moguće. Vijeća mjesnih odbora mogu donositi zaključke, no dio zaključaka, prije upućivanja Vijeću Gradske četvrti Brezovica nije moguće proslijeđivati na dalje postupanje nadležnim gradskim uredima i podružnicama Zagrebačkog holdinga.  Dalje iznosi da  će na iduću sjednicu Vijeća Mjesnog odbora uvrstiti točku dnevnog reda  „Upoznavanje članova Vijeća sa nadležnostima, aktima te planovima“.

Budući da nitko ne traži riječ, predsjednik zaključuje sjednicu.
            Dovršeno u 9,55 sati.

                 Zapisnik vodila:
                    Lidija Špišić
           KLASA: 026-02/21-02/903
           URBROJ:  251-06-11-807-21-2
           Brezovica, 24. lipnja 2021.                 
     Predsjednik
                                                                                                     Vijeća Mjesnog odbora

                                                                                                      Kupinečki Kraljevec I.
                                                                                                            Žarko Vučak
